ΠΕΡΙΕΧΟΜΕΝΑ
ΑΠΟΦΑΣΕΙΣ
Μετονομασία του Τμήματος Ιστορίας σε «Τμήμα
Ιστορίας και Ψηφιακών Ανθρωπιστικών Επιστημών» της Σχολής Ανθρωπιστικών Επιστημών του
Ιονίου Πανεπιστημίου.
Ίδρυση Πανεπιστημιακού εργαστηρίου με τίτλο
«Εργαστήριο Δομοστατικής Μηχανικής και Αρχιτεκτονικής  - SEAL», του Τμήματος Πολιτικών
Μηχανικών, της Σχολής Μηχανικών, του Διεθνούς
Πανεπιστημίου της Ελλάδος.
ΑΠΟΦΑΣΕΙΣ
Αριθμ. 6755
(1)
Μετονομασία του Τμήματος Ιστορίας σε «Τμήμα
Ιστορίας και Ψηφιακών Ανθρωπιστικών Επιστημών» της Σχολής Ανθρωπιστικών Επιστημών του
Ιονίου Πανεπιστημίου.
Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τις διατάξεις:
α) του π.δ. 83/1984 «Ίδρυση Πανεπιστημίου Αιγαίου,
Ιονίου Πανεπιστημίου και Πανεπιστημίου Θεσσαλίας»
(Α’  31),
β) του άρθρου 1 του ν. 3255/2004 «Ρυθμίσεις θεμάτων
όλων των εκπαιδευτικών βαθμίδων» (Β’  138)
γ) του π.δ. 79/2013 «Ίδρυση Σχολών, κατάργηση Τμήματος, μετονομασία Τμήματος, συγχώνευση ειδικεύσεων
στο Ιόνιο Πανεπιστήμιο» (Α’  119),
δ) του ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’  142),
ε) της παρ. 2Α του άρθρου 21 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’  141),
όπως τροποποιήθηκε με το άρθρο 38 του ν. 5128/2024,
στ) των άρθρων 75 έως 83 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομο-
θεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’  184),
ζ) της παρ. 2 του άρθρου 5 του ν. 3469/2006 «Εθνικό
Τυπογραφείο, Εφημερίς της Κυβερνήσεως και λοιπές
διατάξεις» (Α’  131).
2. Την υπό στοιχεία 159130/Ζ1/20.11.2020 (Β’  5312)
απόφαση του Υφυπουργού Παιδείας και Θρησκευμάτων
περί μετονομασίας της Σχολής Ιστορίας και Μετάφρασης-Διερμηνείας του Ι.Π.
3. Την υπό στοιχεία 1353/26.03.2024 (Υ.Ο.Δ.Δ. 322) διαπιστωτική πράξη της Αντιπρυτάνεως Ακαδημαϊκών Υπο-
θέσεων, Διεθνών Σχέσεων και Εξωστρέφειας του Ιονίου
Πανεπιστημίου για την εκλογή Πρύτανη και τεσσάρων
Αντιπρυτάνεων στο Ιόνιο Πανεπιστήμιο.
4. Την υπό στοιχεία 3776/06.09.2024 (Β’  5146 διόρθωση σφάλματος Β’  5375) πράξη Πρύτανη του Ιονίου
Πανεπιστημίου περί καθορισμού τομέων ευθύνης και
αρμοδιοτήτων που μεταβιβάζονται στους Αντιπρυτάνεις του Ιονίου Πανεπιστημίου - Σειρά αναπλήρωσης
του Πρύτανη του Ιονίου Πανεπιστημίου.
5. Την υπό στοιχεία 4823/13.11.2024 Πράξη Πρύτανη με
θέμα: 4η Ανασυγκρότηση της Πανεπιστημιακής Συγκλήτου του Ιονίου Πανεπιστημίου, ακαδ. έτους 2024-2025.
6. Την από 11.10.2023 απόφαση της 1ης συνεδρίασης
της Συνέλευσης του Τμήματος Ιστορίας περί εγκρίσεως
της μετονομασίας του Τμήματος Ιστορίας της Σχολής Ανθρωπιστικών Επιστημών σε «Τμήμα Ιστορίας και Ψηφια-
κών Ανθρωπιστικών Επιστημών» χωρίς να πραγματοποιείται μεταβολή του επιστημονικού πεδίου που θεραπεύει.
7. Την απόφαση της από 20.10.2023/3ης συνεδρίασης
της Συγκλήτου ακαδ. έτους 2023-2024 περί εγκρίσεως
της μετονομασίας του Τμήματος Ιστορίας της Σχολής
Ανθρωπιστικών Επιστημών σε «Τμήμα Ιστορίας και
Ψηφιακών Ανθρωπιστικών Επιστημών» χωρίς να πραγματοποιείται μεταβολή του επιστημονικού πεδίου που
θεραπεύει.
8. Το υπό στοιχεία 42045/29.3.2024 έγγραφο του Προέδρου της Εθ.Α.Α.Ε. περί σύμφωνης γνώμης αυτής για τη
μετονομασία του Τμήματος Ιστορίας της Σχολής Ανθρωπιστικών Επιστημών σε «Τμήμα Ιστορίας και Ψηφιακών
Ανθρωπιστικών Επιστημών» χωρίς να πραγματοποιείται
μεταβολή του επιστημονικού πεδίου που θεραπεύει.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
28 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2030
29.04.2025 09:38:44
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
9. Την απόφαση της από 15.04.2025/49ης συνεδρίασης
του Συμβουλίου Αξιολόγησης και Πιστοποίησης (ΣΑΠ) της
Εθνικής Αρχής Ανώτατης Εκπαίδευσης (ΕΘΑΑΕ) περί εγκρίσεως της πιστοποίησης του νέου ΠΠΣ Ιστορίας και Ψηφια-
κών Ανθρωπιστικών Επιστημών του Ιονίου Πανεπιστημίου.
10. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο «ΕΜΔΔ-ΜΙΤΟΣ», αποφασίζουμε:
Τη μετονομασία από το ακαδημαϊκό έτος 2025-2026
του Τμήματος Ιστορίας της Σχολής Ανθρωπιστικών Επιστημών του Ιονίου Πανεπιστημίου σε «Τμήμα Ιστορίας
και Ψηφιακών Ανθρωπιστικών Επιστημών» χωρίς να
πραγματοποιείται μεταβολή του επιστημονικού πεδίου
που θεραπεύει το Τμήμα.
Η απόφαση αυτή να δημοσιευθεί στην Εφημερίδα της
Κυβερνήσεως.
Κέρκυρα,  16 Απριλίου 2025
Ο Πρύτανης
ΑΝΔΡΕΑΣ ΦΛΩΡΟΣ
Ι
Αριθμ. ΔΦ 2.1/4793
(2)
Ίδρυση Πανεπιστημιακού εργαστηρίου με τίτλο
«Εργαστήριο Δομοστατικής Μηχανικής και Αρχιτεκτονικής - SEAL», του Τμήματος Πολιτικών Μη-
χανικών, της Σχολής Μηχανικών, του Διεθνούς
Πανεπιστημίου της Ελλάδος.
Η ΣΥΓΚΛΗΤΟΣ ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ
ΤΗΣ ΕΛΛΑΔΟΣ
Έχοντας υπόψη:
1. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών παραρτη-
μάτων ξένων πανεπιστημίων και άλλες διατάξεις» (Α’  39).
2. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’  141) και ειδικότερα
τα άρθρα 46 και 47.
3. Τον ν. 4610/2019 «Συνέργειες Πανεπιστημίων και
ΤΕΙ, πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’  70).
4. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας
(ΕΕ) 2016/2102 και της Οδηγίας (ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’  184).
5. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’  131).
6. Την υπό στοιχεία ΔΦ 2.1/17090/27-10-2020 απόφαση της Διοικούσας Επιτροπής του Διεθνούς Πανεπιστη-
μίου της Ελλάδος «Έγκριση του Εσωτερικού Κανονισμού
του Διεθνούς Πανεπιστημίου της Ελλάδος» (Β’  4889).
7. Την υπό στοιχεία ΔΦ 2.1/1427/26-1-2023 απόφαση
της Διοικούσας Επιτροπής «Έγκριση Πρότυπου Εσωτερικού Κανονισμού Λειτουργίας των Πανεπιστημιακών
Εργαστηρίων του Διεθνούς Πανεπιστημίου της Ελλάδος», (Β’ 711).
8. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος», (Υ.Ο.Δ.Δ. 364).
9. Την υπό στοιχεία ΔΦ 30/8675/24-05-2024 «Τροποποίηση της υπό στοιχεία ΔΦ 2.1/7613/12-04-2023 Δια-
πιστωτικής Πράξης περί συγκρότησης του Συμβουλίου
Διοίκησης του Διεθνούς Πανεπιστημίου της Ελλάδος»
(Υ.Ο.Δ.Δ. 546).
10. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος», (Υ.Ο.Δ.Δ. 510).
11. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
12. Την υπό στοιχεία ΔΦ 2.1/13219/30-08-2024 διαπιστωτική πράξη - απόφαση Συγκρότησης της Συγκλήτου
του Διεθνούς Πανεπιστημίου της Ελλάδος για το Ακαδημαϊκό Έτος 2024-2025 του Πρύτανη του ΔΙ.ΠΑ.Ε. (ΑΔΑ:
ΨΦ8Σ46ΨΖ3Π-9ΟΗ).
13. Την υπό στοιχεία ΔΦ 2.1/3019/13-03-2025 διαπιστωτική πράξη - απόφαση 6ης Ανασυγκρότησης της
Συγκλήτου του Διεθνούς Πανεπιστημίου της Ελλάδος
για το Ακαδημαϊκό Έτος 2024-2025 του Πρύτανη του
ΔΙ.ΠΑ.Ε. (ΑΔΑ: 9Ξ7846ΨΖ3Π-13Θ).
14. Την υπ’ αρ. 11/12-03-2025 (Θέμα 2ο) απόφαση της
Συνέλευσης του Τμήματος Πολιτικών Μηχανικών, της
Σχολής Μηχανικών του ΔΙ.ΠΑ.Ε.
15. Το υπό στοιχεία ΔΦ 2.1/4119/04-04-2025 έγγραφο του Προέδρου του Τμήματος Πολιτικών Μηχανικών
με το οποίο διαβιβάστηκε η απόφαση της Συνέλευσης
μαζί με την Έκθεση Σκοπιμότητας και Βιωσιμότητας του
εργαστηρίου και τον Εσωτερικό Κανονισμό Λειτουργίας
του Εργαστηρίου.
16. Την υπό στοιχεία ΔΦ 2.1/4493/10-04-2025 εισήγηση του Αντιπρύτανη Ακαδημαϊκών Υποθέσεων και
Διασφάλισης Ποιότητας του ΔΙ.ΠΑ.Ε.
17. Την υπό στοιχεία 13/15-04-2025 (θέμα 6ο) απόφαση της Συγκλήτου του Διεθνούς Πανεπιστημίου της
Ελλάδος.
18. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την ίδρυση Πανεπιστημιακού εργαστηρίου με τίτλο
«Εργαστήριο Δομοστατικής Μηχανικής και Αρχιτεκτονικής - SEAL», του Τμήματος Πολιτικών Μηχανικών, της
Σχολής Μηχανικών, του Διεθνούς Πανεπιστημίου της
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
Ελλάδας, με έγκριση του Εσωτερικού Κανονισμού Λειτουργίας του, ως ακολούθως:
Άρθρο 1
Ίδρυση - Τίτλος Εργαστηρίου
Ιδρύεται στο Τμήμα Πολιτικών Μηχανικών της Σχολής
Μηχανικών του Διεθνούς Πανεπιστημίου της Ελλάδος
(ΔΙ.ΠΑ.Ε.) το Πανεπιστημιακό Εργαστήριο με τίτλο «Εργαστήριο Δομοστατικής Μηχανικής και Αρχιτεκτονικής»
(Structural Engineering and Architecture Lab), με ακρωνύμιο SEAL, σύμφωνα με τα άρθρα 46 έως και 53 του
ν. 4957/2022.
Άρθρο 2
Ορισμοί
Για τους σκοπούς του παρόντος εφαρμόζονται οι ακόλουθοι ορισμοί:
«Πανεπιστημιακό Εργαστήριο» καλείται το «Εργαστήριο
Δομοστατικής Μηχανικής και Αρχιτεκτονικής» (Structural
Engineering and Architecture Lab), με ακρωνύμιο SEAL, το
οποίο συνιστά ακαδημαϊκή μονάδα του Διεθνούς Πανεπιστημίου της Ελλάδος και το οποίο ιδρύεται και εντάσσεται
στο Τμήμα Πολιτικών Μηχανικών του ΔΙ.ΠΑ.Ε.
«Παροχή υπηρεσιών» νοείται η παροχή επιστημονικών, τεχνολογικών και συμβουλευτικών υπηρεσιών προς
τρίτους, η εκπόνηση ειδικών μελετών, η διεξαγωγή ειδικών μετρήσεων, η διεξαγωγή εργαστηριακών εξετάσεων
και αναλύσεων, η παροχή γνωμοδοτήσεων, η παροχή
τεχνικών και λοιπών συναφών επιστημονικών υπηρεσιών, η σύνταξη προδιαγραφών για λογαριασμό τρίτων, η
παροχή πολιτιστικών υπηρεσιών και κάθε άλλη συναφής
εργασία, που πραγματοποιούνται υπό την ευθύνη του
πανεπιστημιακού εργαστηρίου.
«Προγραμματική σύμβαση» νοείται η σύμβαση που
συνάπτεται μεταξύ του Ιδρύματος με φορείς της περ. α)
της παρ. 1 του άρθρου 14 του ν. 4270/2014, με σκοπό την
παροχή υπηρεσιών που εμπίπτουν στον σκοπό του Εργαστηρίου. Εάν το είδος των υπηρεσιών προϋποθέτει τη
χρήση πόρων του Πανεπιστημιακού Εργαστηρίου, απαιτείται η προσκόμιση της βεβαίωσης του Διευθυντή του.
«Αποδέκτες υπηρεσιών» νοείται κάθε φυσικό ή νομικό πρόσωπο, οιασδήποτε νομικής μορφής, καθώς
και φορείς της περ. α) της παρ. 1 του άρθρου 14 του
ν. 4270/2014.
Άρθρο 3
Αποστολή-Σκοπός Ίδρυσης του Εργαστηρίου
Σκοπός της ίδρυσης και λειτουργίας του Εργαστηρίου
είναι:
α) Η ανάπτυξη και προώθηση της έρευνας στα γνωστικά αντικείμενα που θεραπεύει το εργαστήριο στο
Διεθνές Πανεπιστήμιο της Ελλάδος (ΔΙ.ΠΑ.Ε).
β) Η ανάπτυξη νέας γνώσης καθώς και η συγκέντρωση
και απόκτηση εμπειρίας και τεχνογνωσίας τόσο σε θεωρητικό όσο και σε πειραματικό-εφαρμοσμένο επίπεδο.
γ) Η ανάπτυξη καινοτομίας, προϊόντων και έρευνας
αιχμής στο ΔΙ.ΠΑ.Ε.
δ) Η ανάπτυξη και προώθηση της συνεργασίας μεταξύ των μελών ΔΕΠ του Τμήματος και άλλων Τμημάτων
του ΔΙ.ΠΑ.Ε. που έχουν συναφή ερευνητικά ενδιαφέροντα.
ε) Η ανάπτυξη συνεργειών με άλλα Ανώτατα Εκπαιδευτικά Ιδρύματα και Ερευνητικούς και Τεχνολογικούς
Φορείς της ημεδαπής και αλλοδαπής που αναπτύσσουν
όμοια ή συναφή δραστηριότητα.
στ) Η δημιουργία ερευνητικών πυρήνων με προσέλκυση πόρων και πηγών χρηματοδότησης για την ενίσχυση
της έρευνας στα αντικείμενα του Εργαστηρίου.
ζ) Η κάλυψη των εκπαιδευτικών και εργαστηριακών
αναγκών σε προπτυχιακό και μεταπτυχιακό επίπεδο σε
θέματα που σχετίζονται με το γνωστικό του αντικείμενο.
η) Η υποστήριξη της έρευνας υποψήφιων διδακτόρων
και μεταδιδακτόρων στα αντικείμενα δραστηριότητας
του Εργαστηρίου.
θ) Η παροχή υπηρεσιών σύμφωνα με την κείμενη νομοθεσία.
ι) Η σύνδεση του Εργαστηρίου με παραγωγικούς
τομείς και φορείς της κοινωνίας και της οικονομίας με
σκοπό την προαγωγή των ευρύτερων επιστημονικών
του στόχων και την ανταποδοτικότητα στην κοινωνία.
ια) Η υποστήριξη των διαδικασιών αξιολόγησης και
ποιοτικής αναβάθμισης της παρεχόμενης εκπαίδευσης
στο Τμήμα Πολιτικών Μηχανικών του ΔΙ.ΠΑ.Ε.
Άρθρο 4
Τομείς Δραστηριότητας του Εργαστηρίου
Το Πανεπιστημιακό Εργαστήριο δύναται να ασκεί τις
ακόλουθες δραστηριότητες:
α) Διεξάγει βασική και εφαρμοσμένη έρευνα στα γνωστικά του αντικείμενα: Δομοστατική Μηχανική και Αρχι-
τεκτονική, με σκοπό την ανάπτυξη νέας γνώσης και την
απόκτηση τεχνογνωσίας τόσο σε θεωρητικό όσο και σε
πειραματικό - εφαρμοσμένο επίπεδο,
β) συνεργάζεται, κατόπιν απόφασης του αρμοδίου
οργάνου του ΔΙ.ΠΑ.Ε. με Ανώτατα Εκπαιδευτικά Ιδρύματα (Α.Ε.Ι.) της ημεδαπής και αναγνωρισμένα Ιδρύματα
της αλλοδαπής, ερευνητικούς και τεχνολογικούς φορείς
της ημεδαπής και αλλοδαπής, εφόσον οι επιστημονικοί
στόχοι τους συμπίπτουν, συγκλίνουν ή είναι συναφείς με
αυτούς του Πανεπιστημιακού Εργαστηρίου,
γ) εξασφαλίζει πόρους και πηγές χρηματοδότησης για
την ενίσχυση της έρευνας στα αντικείμενα του Πανεπιστημιακού Εργαστηρίου,
δ) συνεισφέρει στη δημιουργία νέων σύγχρονων και
ελκυστικών προγραμμάτων σπουδών, πρώτου και δεύτερου κύκλου, του Τμήματος Πολιτικών Μηχανικών του
ΔΙ.ΠΑ.Ε., καθώς και στην αναβάθμιση των υφιστάμενων
προγραμμάτων σπουδών, στο πλαίσιο των γνωστικών
αντικειμένων του Πανεπιστημιακού Εργαστηρίου,
ε) παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα, ιδίως
με γνωμοδοτήσεις και μελέτες,
στ) παρέχει εξειδικευμένες υπηρεσίες προς τρίτα
φυσικά ή νομικά πρόσωπα, σύμφωνα με την ισχύουσα
νομοθεσία και τον σκοπό του Α.Ε.Ι., και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με την περ. α’ της παρ. 1 του άρθρου 14 του
ν. 4270/2014,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
ζ) αναλαμβάνει την εκπόνηση ερευνητικών και αναπτυξιακών έργων/προγραμμάτων, η οικονομική διαχεί-
ριση των οποίων ανατίθεται στον Ειδικό Λογαριασμό
Κονδυλίων Έρευνας του ΔΙ.ΠΑ.Ε. (εφεξής: «Ε.Λ.Κ.Ε. του
ΔΙ.ΠΑ.Ε.»), καθώς και την οργάνωση και παροχή επιμορφωτικών προγραμμάτων μέσω του Κέντρου Επιμόρφω-
σης και Διά Βίου Μάθησης (ΚΕ.ΔΙ.ΒΙ.Μ.) του ΔΙ.ΠΑ.Ε. στα
γνωστικά αντικείμενα του Πανεπιστημιακού Εργαστηρίου,
η) αναλαμβάνει τη διεξαγωγή βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής, σύμφωνα με
τον Κανονισμό ή Οδηγό Μεταφοράς Τεχνολογίας,
θ) αναλαμβάνει τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και
άλλων επιστημονικών εκδηλώσεων, καθώς και πραγματοποίηση δημοσιεύσεων και εκδόσεων και την πρόσκλη-
ση Ελλήνων και ξένων αναγνωρισμένων επιστημόνων,
ι) στοχεύει, ως εκπαιδευτική μονάδα, στη διεύρυνση
των γνώσεων και εμπειριών των φοιτητών, έτσι ώστε να
μπορούν να προχωρήσουν σε αποτελεσματική αξιοποίηση των διαθέσιμων μεθόδων σχεδιασμού, ανάλυσης και
διαχείρισης έργων Πολιτικού Μηχανικού καθώς και περιβαλλοντικής αλληλεπίδρασης κατασκευών και υποδο-
μών κατά τη διάρκεια της επαγγελματικής τους καριέρας
ή τον κατάλληλο προσανατολισμό τους σε αντίστοιχες
κατευθύνσεις μεταπτυχιακών σπουδών.
ια) κάθε άλλη δραστηριότητα που καθορίζεται από τον
Εσωτερικό Κανονισμό του Πανεπιστημιακού Εργαστηρίου, εφόσον προάγει τη διδασκαλία, την επιστήμη και την
έρευνα στα γνωστικά αντικείμενα του Πανεπιστημιακού
Εργαστηρίου και είναι σύμφωνη προς τους σκοπούς, την
αποστολή του Ιδρύματος και την εκάστοτε ισχύουσα
νομοθεσία.
Άρθρο 5
Προϋποθέσεις Παροχής Υπηρεσιών
Πανεπιστημιακού Εργαστηρίου προς τρίτους
1. Το Πανεπιστημιακό Εργαστήριο δύναται να παρέχει
υπηρεσίες προς τρίτους, εφόσον πληροί τις ακόλουθες
προϋποθέσεις:
α) Έχει τουλάχιστον ένα (1) μέλος Διδακτικού Ερευνητικού Προσωπικού, του οποίου το γνωστικό αντικείμενο
είναι συναφές με το αντικείμενο των υπηρεσιών που παρέχει το εργαστήριο,
β) δεν παρεμποδίζονται οι ερευνητικές και εκπαιδευτικές δραστηριότητες του ΔΙ.ΠΑ.Ε. και της ακαδημαϊκής
μονάδας στην οποία εντάσσεται,
γ) οι δραστηριότητες που αφορούν στην παροχή
υπηρεσιών δεν προκαλούν επιβάρυνση εις βάρος του
προϋπολογισμού του ΔΙ.ΠΑ.Ε.,
δ) η κοστολόγηση των παρεχόμενων υπηρεσιών είναι
εύλογη και δίκαιη και το Πανεπιστημιακό Εργαστήριο
εφαρμόζει κοστοστρεφή μεθοδολογία τιμολόγησης επί
των υπηρεσιών αυτών,
ε) οι υπηρεσίες που παρέχονται είναι σύμφωνες με τον
σκοπό και το αντικείμενο του Πανεπιστημιακού Εργαστηρίου, όπως αυτά καθορίζονται στην απόφαση ίδρυ-
σής του και τον εσωτερικό κανονισμό λειτουργίας του,
στ) το προσωπικό του είναι κατάλληλα εκπαιδευμένο
και επαρκεί για την παροχή υπηρεσιών προς τρίτους.
2. Οι παρεχόμενες υπηρεσίες του Πανεπιστημιακού
Εργαστηρίου θα πρέπει να πληρούν μια τουλάχιστον
από τις ακόλουθες προϋποθέσεις:
α) Να παρουσιάζουν επιστημονικό ενδιαφέρον και να
προάγουν την εξέλιξη της επιστήμης,
β) να ενισχύουν την εξωστρέφεια του ΔΙ.ΠΑ.Ε. και
γ) να ωφελούν την κοινωνία και την οικονομία, να ανταποκρίνονται στις αναπτυξιακές ανάγκες του ΔΙ.ΠΑ.Ε. και
της χώρας, να προωθούν τη διάχυση της γνώσης, την
αξιοποίηση των αποτελεσμάτων της έρευνας, την καινοτομία, τη βιώσιμη ανάπτυξη, την κοινωνική συνοχή και να
συμβάλλον στην παραγωγική ανασυγκρότηση της χώρας.
3. Με απόφαση της Επιτροπής Ερευνών, κατόπιν εισήγησης του Διευθυντή του Πανεπιστημιακού Εργαστηρί-
ου, καθορίζεται το ακριβές ύψος της τιμής κάθε είδους
ομοειδών υπηρεσιών, οι οποίες παρέχονται προς απροσδιόριστο αριθμό φυσικών και νομικών προσώπων. Η ει-
σήγηση, εκτός των στοιχείων των παρ. 1 και 2, περιλαμβάνει: α) το είδος και την περιγραφή κάθε υπηρεσίας, β)
την τιμή ανά είδος υπηρεσίας, γ) το εύρος τιμολόγησης
από τρίτους οικονομικούς φορείς, εφόσον υπάρχουν,
που προσφέρουν ταυτόσημες υπηρεσίες, και δ) οικονομοτεχνική ανάλυση κόστους της υπηρεσίας, στην οποία
περιλαμβάνεται υπολογισμός του κόστους απασχόλησης
προσωπικού, των αναλωσίμων και λοιπών ειδών, των
πάγιων δαπανών και της απόσβεσης εξοπλισμού.
4. Οι τιμές ταυτόσημων υπηρεσιών μεταξύ του ίδιου ή
άλλου Πανεπιστημιακού Εργαστηρίου του ΔΙ.ΠΑ.Ε. δεν
δύνανται να διαφέρουν ουσιωδώς μεταξύ τους.
5. Αν παρέχονται υπηρεσίες από το Πανεπιστημιακό
Εργαστήριο, των οποίων η διαδικασία κοστολόγησης
ρυθμίζεται ειδικώς στη νομοθεσία, εφαρμόζεται αυτό
το ειδικό νομοθετικό-κανονιστικό πλαίσιο.
Άρθρο 6
Διοίκηση - Διευθυντής Πανεπιστημιακού
Εργαστηρίου
1. Το Πανεπιστημιακό Εργαστήριο διοικείται από τον
Διευθυντή του. Ως Διευθυντής Πανεπιστημιακού Εργαστηρίου εκλέγεται μέλος Διδακτικού Ερευνητικού Προ-
σωπικού (Δ.Ε.Π.), πλήρους απασχόλησης, της βαθμίδας
του Καθηγητή ή Αναπληρωτή Καθηγητή. Η θητεία του
Διευθυντή είναι τριετής.
2. Η επανεκλογή του ίδιου προσώπου στο αξίωμα του
Διευθυντή Πανεπιστημιακού Εργαστηρίου επιτρέπεται
χωρίς περιορισμό θητειών.
3. Δικαίωμα υποβολής υποψηφιότητας για το αξίωμα
του Διευθυντή έχουν μέλη Δ.Ε.Π. που έχουν τοποθετηθεί και υπηρετούν στο Πανεπιστημιακό Εργαστήριο και
έχουν ίδιο ή συναφές γνωστικό αντικείμενο με αυτό του
Εργαστηρίου.
Άρθρο 7
Διαδικασία εκλογής Διευθυντή
1. Η διαδικασία εκλογής του Διευθυντή του Εργαστηρίου και οι αρμοδιότητές του ρυθμίζονται από το άρθρο
48 του ν. 4957/2022.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
2. Η εκλογική διαδικασία πραγματοποιείται με καθολική, άμεση και μυστική ψηφοφορία που διενεργείται
αποκλειστικά ηλεκτρονικά με τη χρήση του ειδικού πληροφοριακού συστήματος με την ονομασία «Ψηφιακή
Κάλπη ΖΕΥΣ» της ανώνυμης εταιρείας του Ελληνικού
Δημοσίου με την επωνυμία «Εθνικό Δίκτυο Υποδομών
Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.).
3. Δεν επιτρέπεται να θέτουν υποψηφιότητα για τη
θέση του Διευθυντή Πανεπιστημιακού Εργαστηρίου όσοι
αποχωρούν από την υπηρεσία λόγω συμπλήρωσης του
ανώτατου ορίου ηλικίας κατά τη διάρκεια της θητείας για
την οποία προκηρύσσεται η θέση, εκτός και αν στο Πανεπιστημιακό Εργαστήριο υπηρετεί ένα (1) μόνο μέλος
Δ.Ε.Π. ή δεν υπάρχει κανένας άλλος υποψήφιος. Η κατοχή
θέσης Διευθυντή Πανεπιστημιακού Εργαστηρίου δεν είναι
ασυμβίβαστη με την κατοχή άλλου αξιώματος μονομελούς
οργάνου διοίκησης ή με την ιδιότητα μέλους συλλογικού
οργάνου του Διεθνούς Πανεπιστημίου της Ελλάδος.
4. Έως τη διενέργεια της πρώτης εκλογής, καθώς και
εάν δεν υπάρχουν υποψηφιότητες ή ελλείψει αυτού, ο
Διευθυντής ορίζεται από τη Σύγκλητο, σύμφωνα με τα
οριζόμενα στην περ. ι’ της παρ. 4 του άρθρου 16 και την
παρ. 7 του άρθρου 48 του ν. 4957/2022.
Άρθρο 8
Αρμοδιότητες Διευθυντή
του Πανεπιστημιακού Εργαστηρίου
Ο Διευθυντής του Πανεπιστημιακού Εργαστηρίου έχει
τις ακόλουθες αρμοδιότητες:
α) Προΐσταται και εποπτεύει της λειτουργίας του Πανεπιστημιακού Εργαστηρίου,
β) μεριμνά για την εφαρμογή του πρότυπου εσωτερικού κανονισμού λειτουργίας των Πανεπιστημιακών
Εργαστηρίων, του εσωτερικού κανονισμού λειτουργίας
του Πανεπιστημιακού Εργαστηρίου, του εσωτερικού κανονισμού του Α.Ε.Ι. και των αποφάσεων των οργάνων του
Α.Ε.Ι., καθώς και για την τήρηση της νομοθεσίας,
γ) έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε., ο οποίος διαχειρίζεται
τους ίδιους πόρους του Πανεπιστημιακού Εργαστηρίου,
δ) εισηγείται προς τον Πρύτανη την τοποθέτηση ή
διάθεση διοικητικού προσωπικού του ΔΙ.ΠΑ.Ε. για την
υποστήριξή του Πανεπιστημιακού Εργαστηρίου,
ε) εισηγείται προς την Επιτροπή Ερευνών του Ε.Λ.Κ.Ε.
του ΔΙ.ΠΑ.Ε. την πρόσληψη έκτακτου ερευνητικού, επιστημονικού και λοιπού προσωπικού για τις ανάγκες του
Πανεπιστημιακού Εργαστηρίου,
στ) υπογράφει τις συμβάσεις που συνάπτει το Πανεπιστημιακό Εργαστήριο για την παροχή υπηρεσιών προς
τρίτους,
ζ) ο Διευθυντής συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου
έργου που έχει αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων
και χώρων, σε περίπτωση που δεν υπάρχει άλλη σχετική
απόφαση. Επίσης, έχει την ευθύνη για την προστασία
των οργάνων και των εγκαταστάσεων από βλάβες, την
ασφαλή παραμονή του προσωπικού, των φοιτητών και
επισκεπτών και γενικά την ευθύνη για την απρόσκοπτη
λειτουργία του Εργαστηρίου και
η) ασκεί κάθε άλλη αρμοδιότητα που ορίζεται στον εσωτερικό κανονισμό του ΔΙ.ΠΑ.Ε. και στον εσωτερικό κανο-
νισμό λειτουργίας του πανεπιστημιακού εργαστηρίου.
Άρθρο 9
Υποχρεώσεις του Πανεπιστημιακού Εργαστηρίου
προς το ΔΙ.ΠΑ.Ε.
1. Στο πλαίσιο των δραστηριοτήτων του Εργαστηρίου,
το προσωπικό του (τακτικά και συνεργαζόμενα μέλη,
έκτακτο προσωπικό, κ.λπ.) οφείλει να τηρεί τον Εσωτερικό Κανονισμό Λειτουργίας του ΔΙ.ΠΑ.Ε.
2. Το προσωπικό οφείλει να επιδεικνύει τη δέουσα επιμέλεια ως προς τη χρήση των υποδομών και του εξοπλι-
σμού του Εργαστηρίου.
3. Το Εργαστήριο οφείλει από τα έσοδά του να συντηρεί κατά προτεραιότητα τον εξοπλισμό και τους χώρους
όπου στεγάζεται.
4. Το Εργαστήριο οφείλει να παραχωρεί τους χώρους
και τον εξοπλισμό του (υπό την επίβλεψη και τις οδηγίες
του Διευθυντή ή άλλου μέλους του Εργαστηρίου) για την
κάλυψη των εκπαιδευτικών αναγκών του οικείου Τμήματος/Σχολής, οι οποίες σε κάθε περίπτωση ικανοποιούνται
κατά προτεραιότητα. Το Εργαστήριο οφείλει να προβαίνει σε ορθολογική χρήση των υποδομών του, ώστε
η παροχή υπηρεσιών προς τρίτους να μην αποβαίνει
εις βάρος του δημόσιου ερευνητικού και εκπαιδευτικού
χαρακτήρα του Εργαστηρίου.
5. Σε κάθε επιστημονική δημοσίευση ή ανακοίνωση
αποτελεσμάτων έρευνας που εκπονήθηκε ολικά ή μερικά στο Εργαστήριο, θα πρέπει να γίνεται αναφορά σε
αυτό ως δομή του Διεθνούς Πανεπιστημίου της Ελλάδος.
Άρθρο 10
Οικονομική διαχείριση πόρων
1. Η οικονομική διαχείριση των πόρων που προέρχονται από την παροχή υπηρεσιών μέσω των Πανεπιστη-
μιακών Εργαστηρίων του Ιδρύματος πραγματοποιείται
αποκλειστικά μέσω του Ειδικού Λογαριασμού Κονδυλίων
Έρευνας του ΔΙ.ΠΑ.Ε.
2. Τα έσοδα από την παροχή υπηρεσιών που παρέχουν
τα Πανεπιστημιακά Εργαστήρια εισπράττονται μέσω του
Ε.Λ.Κ.Ε./ΔΙ.ΠΑ.Ε. και εγγράφονται στον προϋπολογισμό
έργου/προγράμματος του Εργαστηρίου και στον προϋπολογισμό του Ε.Λ.Κ.Ε./ΔΙ.ΠΑ.Ε.
3. Με απόφαση του Συμβουλίου Διοίκησης, κατόπιν εισήγησης της Επιτροπής Ερευνών του Ε.Λ.Κ.Ε./
ΔΙ.ΠΑ.Ε., καθορίζεται το ποσοστό παρακράτησης επί
των εσόδων που προέρχονται από την παροχή υπηρεσιών του πανεπιστημιακού εργαστηρίου του Ιδρύματος
υπέρ του Ε.Λ.Κ.Ε./ΔΙ.ΠΑ.Ε. (παρ. 4 του άρθρου 237 του
ν. 4957/2022) και το ποσοστό που διατίθεται για τη δημιουργία έργου για την κάλυψη ερευνητικών, αναπτυξι-
ακών και λειτουργικών αναγκών του εργαστηρίου, στο
οποίο ορίζεται ως Επιστημονικά Υπεύθυνος ο Διευθυντής του Εργαστηρίου.
4. Με απόφαση του Συμβουλίου Διοίκησης, κατόπιν
εισήγησης του Διευθυντή του Πανεπιστημιακού ΕργαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
στηρίου, είναι δυνατή η ανάθεση της οικονομικής διαχείρισης των πόρων που προέρχονται από την παροχή
υπηρεσιών του πανεπιστημιακού εργαστηρίου στην
Εταιρεία Αξιοποίησης και Διαχείρισης της Περιουσίας
του Α.Ε.Ι. (εφόσον συσταθεί). Με όμοια απόφαση, καθορίζεται το ποσοστό παρακράτησης επί των πόρων του,
το οποίο παρακρατείται υπέρ της Εταιρείας.
5. Οι πόροι που προέρχονται από την παροχή υπηρεσιών του Πανεπιστημιακού Εργαστηρίου αποτελούν
ιδιωτικούς πόρους του Ιδρύματος. Ενδεικτικά δύνανται
να καλύπτουν δαπάνες για αμοιβές πρόσθετου ερευνητικού, επιστημονικού, διοικητικού, τεχνικού και λοιπού
προσωπικού του Πανεπιστημιακού Εργαστηρίου, πρόσθετες αμοιβές των μελών του μόνιμου προσωπικού του
Εργαστηρίου, μελών Διδακτικού Ερευνητικού Προσωπικού (Δ.Ε.Π.), Εργαστηριακού Διδακτικού Προσωπικού
(Ε.ΔΙ.Π.), Ειδικού Τεχνικού Εργαστηριακού Προσωπικού
(Ε.Τ.Ε.Π.), Ειδικού Εκπαιδευτικού Προσωπικού (Ε.Ε.Π.) και
διοικητικού προσωπικού, δαπάνες μετακινήσεων, δημοσιεύσεων, οργάνωσης συνεδρίων, καθώς και δημόσιων
συμβάσεων για την προμήθεια αναγκαίων ειδών για την
ορθή και εύρυθμη λειτουργία του Πανεπιστημιακού Εργαστηρίου και των δραστηριοτήτων του.
Άρθρο 11
Διαδικασία σύναψης συμβάσεων παροχής
υπηρεσιών
1. Το Πανεπιστημιακό Εργαστήριο του ΔΙ.ΠΑ.Ε. δύναται να παρέχει υπηρεσίες προς φορείς του ιδιωτικού ή
δημόσιου τομέα, της περ. α) της παρ. 1 του άρθρου 14
του ν. 4270/2014, κατόπιν σύναψης σύμβασης παροχής
υπηρεσιών βάσει της κείμενης νομοθεσίας.
2. Οι συμβάσεις παροχής υπηρεσιών εγκρίνονται από
την Επιτροπή Ερευνών του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε., κατόπιν αιτήματος
του Διευθυντή του Πανεπιστημιακού Εργαστηρίου ή άλλου ενδιαφερόμενου μέλους Διδακτικού Ερευνητικού
Προσωπικού που υπηρετεί στο Πανεπιστημιακό Εργαστήριο και επιθυμεί να παράσχει υπηρεσίες μέσω αυτού.
Περίληψή τους αναρτάται στο πρόγραμμα «ΔΙΑΥΓΕΙΑ».
Με απόφαση της Επιτροπής Ερευνών του Ε.Λ.Κ.Ε. του
ΔΙ.ΠΑ.Ε., δύναται να εγκρίνεται πρότυπο σχέδιο σύμβασης παροχής υπηρεσιών για κάθε πανεπιστημιακό
εργαστήριο ή άλλο ισοδύναμο έγγραφο, εφόσον το
πανεπιστημιακό εργαστήριο εφαρμόζει σύστημα διασφάλισης ποιότητας.
3. Αν το είδος των υπηρεσιών ή του υπό ανάθεση έργου προϋποθέτει τη χρήση πόρων του Πανεπιστημιακού
Εργαστηρίου, όπως εξοπλισμού, υποδομών και ανθρώπινου δυναμικού που υπηρετεί ήδη στο Πανεπιστημια-
κό Εργαστήριο, για την έγκριση της σύμβασης από την
Επιτροπή Ερευνών του Ε.Λ.Κ.Ε. του ΔΙ.ΠΑ.Ε., απαιτείται η
προσκόμιση βεβαίωσης του Διευθυντή του Πανεπιστημιακού Εργαστηρίου περί της δυνατότητας διάθεσης
των πόρων που απαιτούνται, ανά περίπτωση, για την
ορθή εκτέλεση της σύμβασης, χωρίς να παρακωλύεται η
εκπαιδευτική και ερευνητική δραστηριότητα του Πανεπιστημιακού Εργαστηρίου και της ακαδημαϊκής μονάδας
στην οποία εντάσσεται.
4. Οι συμβάσεις παροχής υπηρεσιών των πανεπιστημιακών εργαστηρίων περιλαμβάνουν κατ’ ελάχιστον τα
ακόλουθα στοιχεία: α) την επωνυμία του ΔΙ.ΠΑ.Ε. και του
Εργαστηρίου, β) το είδος και την περιγραφή των υπηρεσιών, γ) το συμβατικό τίμημα των υπηρεσιών, δ) τη
χρονική διάρκεια της σύμβασης, ε) τον προτεινόμενο
Επιστημονικό Υπεύθυνο, σύμφωνα με το άρθρο 234 του
ν. 4957/2022, για την ορθή εκτέλεση του φυσικού και
οικονομικού αντικειμένου της σύμβασης, στ) τις υποχρεώσεις και τα δικαιώματα κάθε συμβαλλόμενου μέρους, ζ)
το δικαίωμα προβολής ή προώθησης του αντικειμένου ή
των αποτελεσμάτων των υπηρεσιών που περιγράφονται
στη σύμβαση από τον αντισυμβαλλόμενο αποδέκτη των
υπηρεσιών, καθώς και τα μέσα προβολής ή προώθησης, η) το έκτακτο ερευνητικό, επιστημονικό και λοιπό
προσωπικό, εφόσον κρίνεται αναγκαία η απασχόληση
έκτακτου προσωπικού για την ορθή υλοποίηση της σύμβασης, θ) την εισαγωγή ρητρών εμπιστευτικότητας και
εχεμύθειας, αν υφίσταται σχετική ανάγκη, ι) κάθε άλλο
στοιχείο που κρίνεται αναγκαίο για την ορθή εκτέλεση
του έργου και την απρόσκοπτη λειτουργία και εκτέλεση
της σύμβασης.
5. Μετά από την ολοκλήρωση της διαδικασίας σύναψης της σύμβασης, με απόφαση της Επιτροπής Ερευνών
του Ε.Λ.Κ.Ε. του ΔΙ.ΠΑ.Ε., εγκρίνεται η αποδοχή διαχείρισης έργου/προγράμματος του Ε.Λ.Κ.Ε. σύμφωνα με τους
όρους της σύμβασης παροχής υπηρεσιών.
6. Το Πανεπιστημιακό Εργαστήριο του ΔΙ.ΠΑ.Ε. που παρέχει υπηρεσίες, δύναται μέσω του Ε.Λ.Κ.Ε. του ΔΙ.ΠΑ.Ε.
να συνάπτει συνεργασίες με φορείς της περ. α) της παρ. 1
του άρθρου 14 του ν. 4270/2014 υπό τη μορφή προγραμματικών συμβάσεων με σκοπό την παροχή υπηρεσιών,
που εγκρίνονται με απόφαση του Συμβουλίου Διοίκησης
του Ιδρύματος. Αν το είδος των υπηρεσιών προϋποθέτει
τη χρήση πόρων του Πανεπιστημιακού Εργαστηρίου,
απαιτείται η προσκόμιση της βεβαίωσης της παρ. 3 του
παρόντος άρθρου.
7. Το Πανεπιστημιακό Εργαστήριο του ΔΙ.ΠΑ.Ε. που
παρέχει υπηρεσίες, δύναται να συμμετέχει μέσω του
Ε.Λ.Κ.Ε. του ΔΙ.ΠΑ.Ε., ως υποψήφιος οικονομικός φορέας
σε διαγωνιστικές διαδικασίες αναθετουσών αρχών για τη
σύναψη δημόσιας σύμβασης με αντικείμενο την παροχή
υπηρεσιών, σύμφωνα με τον ν. 4412/2016. Για τον σκοπό
αυτόν ο Ε.Λ.Κ.Ε. του ΔΙ.ΠΑ.Ε. δύναται να προβαίνει σε
κάθε απαραίτητη ενέργεια ως υποψήφιος οικονομικός
φορέας σύμφωνα με τον ν. 4412/2016, συμπεριλαμβανομένης της διαδικασίας έκδοσης εγγυητικής επιστολής.
Αν ο Ε.Λ.Κ.Ε. του ΔΙ.ΠΑ.Ε. αναδειχθεί ως ανάδοχος της
διαγωνιστικής διαδικασίας, με απόφαση της Επιτροπής
Ερευνών, εγκρίνεται η σύναψη της δημόσιας σύμβασης
και ακολουθεί η αποδοχή διαχείρισης έργου/προγράμματος με αντικείμενο την παροχή των υπηρεσιών που
περιγράφονται στη διακήρυξη και τη δημόσια σύμβαση,
με Επιστημονικό Υπεύθυνο τον Διευθυντή του Πανεπιστημιακού Εργαστηρίου ή άλλο μέλος που υπηρετεί ή
παρέχει τις υπηρεσίες του σε αυτό.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
Άρθρο 12
Τοποθέτηση προσωπικού
στο Πανεπιστημιακό Εργαστήριο
1. Η τοποθέτηση των μελών Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) στο Πανεπιστημιακό Εργαστήριο πραγμα-
τοποιείται, σύμφωνα με το άρθρο 50 του ν. 4957/2022.
Τα μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. τοποθετούνται
μόνο σε ένα (1) Πανεπιστημιακό Εργαστήριο του Τμήματος στο οποίο ανήκουν ή σε διεπιστημονικό εργαστήριο
που συμμετέχει το Τμήμα, αλλά δύνανται να παρέχουν
τις υπηρεσίες τους σε περισσότερα από ένα (1) Πανεπιστημιακά Εργαστήρια του ΔΙ.ΠΑ.Ε.
2. Στο Πανεπιστημιακό Εργαστήριο δύναται να τοποθετείται διοικητικό προσωπικό του Πανεπιστημίου,
καθώς και να απασχολούνται και οι ακόλουθες κατηγορίες προσωπικού: α) επισκέπτες καθηγητές και επι-
σκέπτες ερευνητές, β) ερευνητές επί συμβάσει, γ) πρόσθετο ερευνητικό, επιστημονικό, διοικητικό, τεχνικό
και λοιπό προσωπικό με σύμβαση έργου ή εργασίας
ορισμένου χρόνου σε περίπτωση εκτέλεσης έργων/
προγραμμάτων του Πανεπιστημιακού Εργαστηρίου,
δ) προσωπικό του ΔΙ.ΠΑ.Ε. για την εκτέλεση πρόσθετου
έργου επ’ αμοιβή.
Άρθρο 13
Υποχρεώσεις των εργαζομένων
στην παροχή υπηρεσιών
1. Όλο το προσωπικό του Εργαστηρίου είναι υποχρεωμένο να δείχνει τη μεγαλύτερη δυνατή επιμέλεια κατά
την εκτέλεση της υπηρεσίας του και να αφιερώνει σε αυτή
ανεπιφύλακτα τις γνώσεις και την εμπειρία του, εφαρμόζοντας τους κανόνες της τέχνης και της επιστήμης.
2. Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον Επιστημονικά Υπεύθυνο του Έργου, ο οποίος αναλαμβάνει τη σύνθεση της Ομάδας Εργασίας και
την κατανομή του έργου στα μέλη της ομάδας.
3. Ο Διευθυντής του Εργαστηρίου σε συνεργασία με
τον Επιστημονικά Υπεύθυνο του Έργου συντονίζει την
απρόσκοπτη εκτέλεση του έργου παροχής υπηρεσιών
και εξασφαλίζει ότι η παροχή υπηρεσιών εκ μέρους των
μελών του Εργαστηρίου δεν γίνεται σε βάρος του κύριου
έργου τους, που είναι το εκπαιδευτικό και το ερευνητικό
έργο στο πλαίσιο λειτουργίας του Ιδρύματος, υπό την
έννοια ότι παρέχεται εκτός των ωρών εργασίας κάθε
μέλους του προσωπικού στο ίδρυμα.
Άρθρο 14
Διαδικασίες και όροι ασφάλειας της εργασίας
και της υγιεινής των εργαζομένων
1. Το Εργαστήριο, με ευθύνη του Διευθυντή, είναι υποχρεωμένο να εξασφαλίζει όλες τις προϋποθέσεις για την
ασφάλεια της εργασίας και της υγιεινής των εργαζομένων και των εγκαταστάσεών του. Υποχρεούται επίσης να
παρέχει στους εργαζόμενους όλα τα μέσα ασφάλειας και
να διατηρεί τον εξοπλισμό του σε άριστη κατάσταση.
2. Το Εργαστήριο είναι υποχρεωμένο με ευθύνη του
Διευθυντή να διαθέτει όλα τα απαραίτητα μέσα για την
παροχή, σε περίπτωση ανάγκης, πρώτων βοηθειών
στους εργαζόμενους.
3. Κάθε Εργαστήριο έχει το δικό του Κανονισμό ασφάλειας. Η πρόσβαση στο Εργαστήριο επιτρέπεται στο
εξουσιοδοτημένο προσωπικό μόνον, ενώ απαιτείται
ευκρινής σήμανση.
4. Το Εργαστήριο είναι υποχρεωμένο να φροντίζει με
συνέπεια για την τήρηση όλων των προβλεπόμενων κανόνων υγιεινής και καθαριότητας, τόσο στις εγκαταστά-
σεις του, όσο και στον περιβάλλοντα χώρο.
5. Οι εργαζόμενοι στις εγκαταστάσεις του Εργαστηρίου υποχρεούνται, αν η φύση του έργου τους το επι-
βάλλει, να φέρουν κατά τη διάρκεια της εργασίας τους
κατάλληλη ενδυμασία.
6. Σε περίπτωση που από τη λειτουργία του Εργαστηρίου δημιουργούνται ιδιαίτερες περιβαλλοντικές επιπτώ-
σεις, το Ίδρυμα έχει την υποχρέωση να λαμβάνει όλα τα
απαραίτητα μέτρα για την προστασία και αποκατάσταση
του περιβάλλοντος χώρου, σύμφωνα με τις υποδείξεις
των αρμόδιων υπηρεσιών και τις ισχύουσες διατάξεις.
Άρθρο 15
Πολιτική για την Προστασία Διανοητικής
Ιδιοκτησίας
1. Αρμόδιος φορέας για τη διαχείριση και προστασία
των δικαιωμάτων διανοητικής (πνευματικής και βιομηχανικής) ιδιοκτησίας επί των παραγόμενων αποτελεσμά-
των από τα προγράμματα/έργα που εκπονούνται στο
Εργαστήριο είναι ο Ε.Λ.Κ.Ε./ΔΙ.ΠΑ.Ε. και εφαρμόζονται
οι οικείες διατάξεις του Οδηγού Χρηματοδότησης και
Διαχείρισης.
2. Ως γενική αρχή, τα παραγόμενα αποτελέσματα ανήκουν στον φορέα χρηματοδότησης του έργου/προγράμμα-
τος. Το Εργαστήριο διατηρεί το δικαίωμα χρήσης των παραγόμενων αποτελεσμάτων αποκλειστικά για ερευνητικούς,
εκπαιδευτικούς και διδακτικούς σκοπούς. Η τεχνογνωσία
που τυχόν παραχθεί κατά την υλοποίηση του έργου/προγράμματος, όπως και το δικαίωμα για την απόκτηση διπλώ-
ματος ευρεσιτεχνίας ή άλλου τίτλου για την κατοχύρωση
αυτής, ανήκουν, σε κάθε περίπτωση, αποκλειστικά στο
ΔΙ.ΠΑ.Ε. και τα φυσικά πρόσωπα της ερευνητικής ομάδας
που συνέβαλαν στην ανακάλυψη αυτή.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στα πλαίσια των οποίων το Εργαστήριο αναλαμβάνει την εκτέλεση προγραμμάτων, χωρίς
τη δυνατότητα διαπραγμάτευσης των όρων πνευματικής και βιομηχανικής ιδιοκτησίας, δεν ακολουθείται η
παραπάνω διαδικασία, αλλά ενημερώνεται η Επιτροπή
Ερευνών, η οποία μπορεί να αρνηθεί την υπογραφή τέτοιας σύμβασης.
4. Σε ειδικό άρθρο της σύμβασης παροχής της υπηρεσίας/έργου, θα αναφέρονται τα δικαιώματα της δια-
νοητικής (πνευματικής ή/και βιομηχανικής) ιδιοκτησίας,
που απορρέουν από την παρασχεθείσα υπηρεσία, λαμβάνοντας υπόψη και τυχόν προϋφιστάμενη διανοητική
ιδιοκτησία ή τεχνογνωσία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
5. Στην περίπτωση που προβλέπονται τέτοιου είδους
δικαιώματα για το Ίδρυμα, οι εφευρέσεις και καινοτομίες θα αξιολογούνται από την Επιτροπή Μεταφοράς
Τεχνολογίας, Καινοτομίας και Νεοφυούς Επιχειρηματικότητας, η οποία συστήνεται σύμφωνα με το άρθρο 222
του ν. 4957/2022, η οποία θα εισηγείται, λαμβάνοντας
υπόψη τη σπουδαιότητα και σκοπιμότητα προστασίας
τους, τη δυνατότητα βιομηχανικής εφαρμογής τους και
την κατοχύρωσή τους με Δίπλωμα Ευρεσιτεχνίας (Δ.Ε.)
ή Πιστοποιητικό Υποδείγματος Χρησιμότητας (Π.Υ.Χ.),
κατά τα οριζόμενα στον Κανονισμό Μεταφοράς Τεχνολογίας.
Άρθρο 16
Γενικές Αρχές Επεξεργασίας Δεδομένων
Προσωπικού Χαρακτήρα
1. Το Διεθνές Πανεπιστήμιο της Ελλάδος, τηρώντας
τη νομοθεσία περί προστασίας δεδομένων προσωπικού χαρακτήρα (Κανονισμός της Ε.Ε. 2016/679 και
ν. 4624/2019), διατηρεί τις προσωπικές πληροφορίες σε
έναν ασφαλή κεντρικό διακομιστή τηρώντας τις απαραίτητες εκ του νόμου προϋποθέσεις ασφάλειας. Σε συμ-
μόρφωση προς τον Κανονισμό της Ε.Ε. 2016/679, τον
ν. 4624/2019, τα δεδομένα προσωπικού χαρακτήρα
όλων των εντολέων τα οποία περιέρχονται σε γνώση
όλων των εμπλεκομένων προσώπων στο πλαίσιο κάποιας συναλλαγής, καταχωρούνται από το Ίδρυμα σε
αρχείο δεδομένων. Η διαβίβαση των ανωτέρω στοιχείων
προσωπικού χαρακτήρα γίνεται μόνο όπου προβλέπεται
από το νόμο σε οποιεσδήποτε αρχές, τηρώντας τη Δήλωση Απορρήτου που είναι αναρτημένη στην ιστοσελίδα
του ΔΙ.ΠΑ.Ε. και του Ε.Λ.Κ.Ε./ΔΙ.ΠΑ.Ε.
2. Η επεξεργασία των προσωπικών δεδομένων θα
πραγματοποιείται με σεβασμό προς τις βασικές αρχές
προστασίας προσωπικών δεδομένων, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινο-
βουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
(Γενικός Κανονισμός για την Προστασία των Δεδομένων - ΓΚΠΔ), ήτοι της νομιμότητας, αντικειμενικότητας
και διαφάνειας της επεξεργασίας, του περιορισμού του
σκοπού της επεξεργασίας, της ελαχιστοποίησης των
δεδομένων, της ακρίβειας αυτών, του περιορισμού της
περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.
3. Όταν το Εργαστήριο επεξεργάζεται δεδομένα προσωπικού χαρακτήρα φροντίζει ώστε:
α) Να έχει συλλέξει και να επεξεργάζεται νόμιμα τα
δεδομένα αυτά, δυνάμει των προβλέψεων της υφιστάμενης νομοθεσίας και των προϋποθέσεων που αυτή θέτει,
β) να επεξεργάζεται τα δεδομένα προσωπικού χαρακτήρα μόνο για καθορισμένους, ρητούς και νόμιμους
σκοπούς,
γ) να λαμβάνει τα κατάλληλα τεχνικά και οργανωτικά
μέτρα, ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον να
επανεξετάζει περιοδικά την επάρκεια και την αποτελεσματικότητα των μέτρων αυτών,
δ) να καταβάλει τις απαραίτητες προσπάθειες, ώστε
τα δεδομένα προσωπικού χαρακτήρα που διατηρεί και
επεξεργάζεται να είναι πάντα ακριβή και επικαιροποιημένα και να χορηγούνται στα υποκείμενα των δεδομέ-
νων όλα τα προβλεπόμενα εκ της ισχύουσας νομοθεσίας
δικαιώματα,
ε) να μη διατηρεί τα δεδομένα προσωπικού χαρακτήρα που συλλέγει, για χρονικό διάστημα μεγαλύτερο από
αυτό που επιβάλουν οι σκοποί προς εξυπηρέτηση των
οποίων συνελέγησαν και τυγχάνουν επεξεργασίας. Η
διατήρηση των προσωπικών δεδομένων για μεγαλύτερο
χρονικό διάστημα είναι δυνατή μόνο εάν η επεξεργασία
των δεδομένων αυτών είναι απαραίτητη: (i) είτε για την
τήρηση νομικής υποχρέωσης που επιβάλλει την επεξεργασία βάσει διάταξης νόμου (ιδίως στο πλαίσιο των
υποχρεώσεών του ως δικαιούχου υλοποίησης συγχρηματοδοτούμενων προγραμμάτων ΕΣΠΑ κ.λπ.), (ii) είτε
για την εκπλήρωση καθήκοντος που εκτελείται προς το
δημόσιο συμφέρον, (iii) είτε για σκοπούς αρχειοθέτησης
προς το δημόσιο συμφέρον, ή για σκοπούς επιστημονικής ή ιστορικής έρευνας, ή για στατιστικούς σκοπούς,
αφού ληφθούν τα κατάλληλα τεχνικά και οργανωτικά
μέτρα, συμπεριλαμβανομένης της ψευδωνυμοποίησης
τους, και μόνον εφόσον οι σκοποί αυτοί δεν μπορούν
εξυπηρετηθούν μέσω της ανωνυμοποίησης των δεδομένων, (iv) είτε για τη θεμελίωση, άσκηση ή υποστήριξη
νομικών αξιώσεων.
4. Το Εργαστήριο φροντίζει ώστε τα υποκείμενα των
δεδομένων να μπορούν να ασκήσουν τα δικαιώματα που
τους αναγνωρίζει η νομοθεσία αναφορικά με τη συλλογή και την επεξεργασία των δεδομένων προσωπικού
χαρακτήρα. Τα δικαιώματα αυτά είναι τα ακόλουθα: (i)
το δικαίωμα πρόσβασης στα δεδομένα. (ii) το δικαίωμα
διόρθωσης των δεδομένων, (iii) το δικαίωμα διαγραφής
των δεδομένων («δικαίωμα στη λήθη»), (iv) το δικαίωμα
περιορισμού της επεξεργασίας των δεδομένων, (v) το
δικαίωμα στη φορητότητα των δεδομένων, (vi) το δικαίωμα αντίρρησης στην επεξεργασία των δεδομένων.
Άρθρο 17
Τηρούμενα Βιβλία
1. Για τις ανάγκες του Πανεπιστημιακού Εργαστηρίου
τηρούνται τα ακόλουθα βιβλία και στοιχεία σε έντυπη ή
ηλεκτρονική μορφή:
- Βαθμολόγιο φοιτητών.
- Βιβλίο πρωτοκόλλου.
- Βιβλίο πρακτικών-αποφάσεων.
- Βιβλίο περιουσιακών στοιχείων (πάγιος εξοπλισμός).
- Φάκελος οικονομικών στοιχείων κάθε έτους.
- Φάκελος ετήσιου απολογισμού δραστηριοτήτων.
- Κατάλογος επιστημονικών βιβλίων και περιοδικών.
- Αρχείο ερευνητικών προγραμμάτων.
- Αρχείο ερευνητικών δεδομένων.
- Βιβλίο Αποθήκης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
- Μηχανογραφημένο αρχείο πληροφοριών για τις υπηρεσίες προς τρίτους.
2. Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο για το Εργαστήριο.
Άρθρο 18
Πολιτική χρήσης του λογοτύπου του Ιδρύματος
1. Το λογότυπο του Διεθνούς Πανεπιστημίου της Ελλάδος δύναται να χρησιμοποιηθεί από το Πανεπιστημιακό
Εργαστήριο για τις ακόλουθες χρήσεις: α) Παρουσιάσεις,
αναφορές ή έντυπα που αφορούν εκπαιδευτικές ερευνητικές ή αναπτυξιακές δράσεις του Πανεπιστημίου, β)
δικτυακούς τόπους που δημιουργούνται από το Πανεπιστημιακό Εργαστήριο, γ) όλες τις δράσεις επικοινωνίας
του Πανεπιστημίου όπως κάρτες, δελτία τύπου, ενημερωτικά δελτία (newsletter), κοινωνικά δίκτυα.
2. Δικαίωμα χρήσης του λογότυπου έχουν: α) Τα μέλη
της ακαδημαϊκής κοινότητας του Ιδρύματος (ακαδημαϊκό και διοικητικό προσωπικό), β) συνεργάτες του Ιδρύ-
ματος (π.χ. εταίροι σε προγράμματα) με στόχο την ανάδειξη/συμμετοχή του Πανεπιστημίου σε κοινές δράσεις,
κατόπιν χορήγησης σχετικής έγγραφης άδειας-έγκρισης.
Άρθρο 19
Μεθοδολογία διασφάλισης ποιότητας και
διακρίβωσης οργάνων
Η μεθοδολογία διασφάλισης της ποιότητας και της
διακρίβωσης των οργάνων του Εργαστηρίου προβλέπει
τακτικούς ελέγχους των οργάνων σύμφωνα με τις ισχύουσες εθνικές, ευρωπαϊκές και διεθνείς προδιαγραφές.
Άρθρο 20
Χρήση των υποδομών του Εργαστηρίου
1. Η χρήση των υποδομών του Εργαστηρίου επιτρέπεται μόνο σε άτομα που ανήκουν στην ακαδημαϊκή
κοινότητα του Ιδρύματος και, συγκεκριμένα, σε άτομα
που ανήκουν στις εξής κατηγορίες: (α) μέλη Δ.Ε.Π. και
λοιποί διδάσκοντες/ουσες, (β) προπτυχιακοί και μεταπτυχιακοί φοιτητές/τριες, (γ) ερευνητές/τριες, (δ) τεχνικό
και εκπαιδευτικό προσωπικό, (ε) σπουδαστές/στριες και
εκπαιδευτές/τριες προγραμμάτων επιμόρφωσης που
διοργανώνει το Ίδρυμα, (στ) διοικητικοί υπάλληλοι.
2. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν τις
υποδομές του Εργαστηρίου μόνο μετά από άδεια του Διευθυντή του Εργαστηρίου, τηρώντας την αρχή της ίσης
μεταχείρισης και του ίσου μέτρου κρίσης, με παράλληλη
ενημέρωση του Προέδρου του Τμήματος.
3. Κάθε εργαζόμενος ή επισκέπτης στις εγκαταστάσεις
του Εργαστηρίου οφείλει να τηρεί τους κανόνες υγιεινής
και ασφάλειας που έχει θεσπίσει το Εργαστήριο, η Σχολή
ή το Ίδρυμα.
4. H χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευθεί στη χρήση των συγκεκριμένων οργάνων και έχουν ειδικώς εξου-
σιοδοτηθεί από τον Διευθυντή. Εξοπλισμός και εν γένει
αντικείμενα του Εργαστηρίου τα οποία παραδίδονται
για τη διεξαγωγή εκπαιδευτικού και ερευνητικού έργου
επιστρέφονται, μετά τη χρήση τους, στην κατάσταση
στην οποία βρίσκονταν κατά την παράδοσή τους.
Άρθρο 21
Διαδικασίες και όροι ασφάλειας των
πληροφοριών και τήρησης εμπορικού
απορρήτου
1. Για την προστασία του εμπορικού απόρρητου και
των συμφερόντων του αντισυμβαλλόμενου Φορέα, εισάγεται κατά περίπτωση ειδική πρόβλεψη στη σύμβα-
ση παροχής υπηρεσιών, στο πλαίσιο της οποία ορίζεται
ρητά το εύρος, η διάρκεια και ο κύκλος των προσώπων
που πρέπει να τηρούν τη ρήτρα εμπιστευτικότητας.
2. Οι πληροφορίες θα χαρακτηρίζονται είτε ως πληροφορίες ιδιαίτερα εμπιστευτικές είτε απλά ως εμπιστευτι-
κές. Η μη ειδική μνεία, συνεπάγεται ότι οι πληροφορίες δεν
είναι εμπιστευτικές. Στην πρώτη περίπτωση, το Εργαστήριο δεν θα έχει κανένα δικαίωμα άλλης άμεσης ή έμμεσης
χρήσης των πληροφοριών πέραν του συγκεκριμένου έργου που θα αφορά η σύμβαση, στην δεύτερη περίπτωση
θα μπορεί να κάνει έμμεση χρήση των πληροφοριών με
τους όρους που προβλέπει η σύμβαση (δημοσιεύσεις,
στατιστικές μελέτες, έντυπα του Ιδρύματος ή του Εργαστηρίου, σε ενημερωτικές εκδηλώσεις, κ.ά.), ενώ στην
τρίτη περίπτωση το Εργαστήριο θα μπορεί να χρησιμοποιήσει τις πληροφορίες με όποιο τρόπο αυτό θελήσει.
3. Δεν επιτρέπεται να τεθεί ως όρος στη σύναψη σύμβασης παροχής υπηρεσιών με τρίτους ότι τα αποτελέ-
σματα της εργασίας του εργαστηρίου είναι απόρρητα.
Κατ’ εξαίρεση επιτρέπεται η διαβάθμιση των πληροφοριών ως απορρήτων, εάν τέτοια αναγκαιότητα προκύπτει
εκ του νόμου ή εκ της φύσεως των πληροφοριών και του
αντισυμβαλλομένου φορέα.
Άρθρο 22
Διαχείριση και αποθήκευση υλικών
και πληροφοριών
1. Τα υλικά που αγοράζονται για τις ανάγκες των έργων
παρακολουθούνται μέσα από τις διαδικασίες τήρησης
αποθήκης που τηρούνται στο Εργαστήριο. Ο Επιστημονικά Υπεύθυνος του κάθε έργου θα έχει επίσης τη
συνολική ευθύνη από πλευράς του Εργαστηρίου για
τον έλεγχο των αποθεμάτων (stock) και τις διαδικασίες
παραγγελιών.
2. Το προσωπικό του Εργαστηρίου έχει την ευθύνη της
διαχείρισης των υλικών και είναι υποχρεωμένο να λαμβάνει μέτρα για την ασφαλή φύλαξή τους σε κατάλληλους
χώρους και τη διατήρησή τους σε άριστη κατάσταση.
3. Για όλες τις υπηρεσίες που προσφέρει το Εργαστήριο προς τρίτους, διατηρεί πλήρες μηχανογραφημένο
αρχείο πληροφοριών.
4. Η διαχείριση και η αποθήκευση των πληροφοριών
για κάθε έργο θα γίνεται από τον Επιστημονικά Υπεύθυνο
του Έργου, ο οποίος και θα είναι ο αποκλειστικά υπεύθυνος έναντι του αντισυμβαλλόμενου για την τήρηση
των σχετικών όρων του άρθρου για το επιχειρηματικό
απόρρητο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
5. Ο Επιστημονικά Υπεύθυνος του Έργου θα αναλάβει
την οργάνωση και την ενημέρωση αναλυτικού αρχείου
των συμβάσεων παροχής υπηρεσιών του Εργαστηρίου,
είτε σε έντυπη είτε σε ηλεκτρονική μορφή σε συνεργασία
με τον Ε.Λ.Κ.Ε./ΔΙ.ΠΑ.Ε.
6. Η εγκατάσταση ή απεγκατάσταση Hardware ή Software
στους Ηλεκτρονικούς Υπολογιστές του Εργαστηρίου επιτρέπεται μόνο από τα αρμόδια προς τούτο όργανα του
τμήματος ή από εξουσιοδοτημένους τεχνικούς εταιρειών
οι οποίες έχουν αναλάβει την τεχνική υποστήριξη ή προμήθεια συγκεκριμένου εξοπλισμού. Η μετακίνηση εξοπλι-
σμού από τους χώρους του εργαστηρίου απαγορεύεται
εκτός και αν αυτό γίνεται μετά από έγκριση των αρμόδιων
οργάνων του τμήματος ή στα πλαίσια ανάγκης επισκευής. Στην δεύτερη περίπτωση θα πρέπει να έχουν εκδοθεί,
με ευθύνη του Ειδικού Τεχνικού Προσωπικού (Ε.Τ.Π.), τα
σχετικά παραστατικά που κατά περίπτωση προβλέπονται.
Άρθρο 23
Θέματα ηθικής και δεοντολογίας της έρευνας
1. Η Επιτροπή Ηθικής και Δεοντολογίας της Έρευνας
(Ε.Η.Δ.Ε.) επιλαμβάνεται των θεμάτων ηθικής και δεοντολογίας της έρευνας που αφορούν στα έργα παροχής
υπηρεσιών τα οποία υλοποιούνται από τo Εργαστήριo.
2. Η διαδικασία υποβολής ερωτημάτων προς την Ε.Η.Δ.Ε
επί ανακυπτόντων ζητημάτων ηθικής και δεοντολογίας
της έρευνας των έργων παροχής υπηρεσιών που χρήζουν διερεύνησης, καθορίζονται με βάση τις διατάξεις του
ν. 4957/2022 (άρθρα 277-282) και τον Κανονισμό Αρχών
και Λειτουργίας της Ε.Η.Δ.Ε., που περιλαμβάνεται στον
Οδηγό Χρηματοδότησης και Διαχείρισης του Ε.Λ.Κ.Ε. του
ΔΙ.ΠΑ.Ε. Στον ανωτέρω Κανονισμό εξειδικεύονται τα έγγραφα που υποβάλλονται από τους επιστημονικά υπευθύ-
νους, η διαδικασία υποβολής τους, ο τρόπος λειτουργίας
και λήψης αποφάσεων από την Ε.Η.Δ.Ε.
Άρθρο 24
Τίτλος - Σφραγίδα
1. Ο τίτλος του Πανεπιστημιακού Εργαστηρίου είναι
«Εργαστήριο Δομοστατικής Μηχανικής και Αρχιτεκτονικής» (Structural Engineering and Architecture Lab), με
ακρωνύμιο SEAL και αναγράφεται σε κάθε έντυπό του,
μαζί με τον διακριτικό του τίτλο. Ο τίτλος αυτός καθώς
και τα στοιχεία του Διευθυντή του Εργαστηρίου αναγράφονται στους χώρους του Τμήματος, στο οποίο είναι
εγκατεστημένο το Εργαστήριο.
2. Το Εργαστήριο χρησιμοποιεί για την αλληλογραφία
του όμοια στρόγγυλη σφραγίδα με αυτή του Τμήματος
και την προσθήκη του τίτλου του, καθώς και του διακριτικού τίτλου (και λογοτύπου του).
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Άρθρο 25
Ρύθμιση λοιπών θεμάτων λειτουργίας του
Εργαστηρίου
1. Οι διατάξεις του παρόντος Κανονισμού Λειτουργίας
ακολουθούν την κείμενη νομοθεσία και τις διατάξεις
του Πρότυπου Εσωτερικού Κανονισμού Λειτουργίας
των Πανεπιστημιακών Εργαστηρίων του Διεθνούς
Πανεπιστημίου της Ελλάδος (Β’ 711/2023). Κάθε τροποποίηση των παραπάνω έχει άμεση ισχύ στη λειτουρ-
γία του Πανεπιστημιακού Εργαστηρίου του παρόντος
Κανονισμού.
2. Για όσα θέματα δεν προβλέπονται στον παρόντα
Κανονισμό, αρμόδια είναι η Συνέλευση του Τμήματος
Πολιτικών Μηχανικών στο οποίο ανήκει το Εργαστήριο.
Άρθρο 26
Έναρξη Ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 16 Απριλίου 2025
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2030/28.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202030.pdf | Tokens: 47732]